KOMMISSIONENS FORORDNING (EF) Nr. 1834/96 af 23. september 1996 om udstedelse af importlicenser for bananer inden for toldkontingentet for fjerde kvartal af 1996 og om indgivelse af nye ansøgninger (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

Ved Kommissionens forordning (EØF) nr. 1442/93 (3), senest ændret ved forordning (EF) nr. 1409/96 (4), er der fastsat gennemførelsesbestemmelser for ordningen for indførsel af bananer til Fællesskabet; ved Kommissionens forordning (EF) nr. 478/95 (5), ændret ved forordning (EF) nr. 702/95 (6), er der fastsat supplerende bestemmelser for ordningen vedrørende det toldkontingent, der er fastsat i artikel 18 og 19 i forordning (EØF) nr. 404/93;

i artikel 9, stk. 3, i forordning (EØF) nr. 1442/93, er det fastsat, at hvis de mængder, for hvilke der ansøges om importlicenser vedrørende et bestemt oprindelsessted, det være sig et land eller en gruppe af lande, jf. bilag I til forordning (EF) nr. 478/95, for en eller flere kategorier af erhvervsdrivende overstiger de disponible mængder, fastsættes der en nedsættelsesprocent for ansøgningerne;

de disponible mængder for indførsel inden for toldkontingentet er blevet fastsat for fjerde kvartal af 1996 ved Kommissionens forordning (EF) nr. 1563/96 (7);

hvis de mængder, for hvilke der ansøges om licens, er mindre end eller lig med de disponible mængder, udstedes licenserne for de mængder, der er ansøgt om; for bestemte oprindelser overstiger den mængde, der er ansøgt om, dog de disponible mængder, der er fastsat i bilaget til forordning (EF) nr. 1563/96; det bør derfor fastsættes, hvilken nedsættelsesprocent der skal anvendes for hver licensansøgning for den eller de pågældende oprindelser og den pågældende licenskategori;

det bør fastsættes, hvilken maksimumsmængde der endnu kan indgives licensansøgninger for, idet der tages hensyn til de disponible mængder, som er fastsat ved forordning (EF) nr. 1563/96, og til de ansøgninger, der er godkendt efter perioden for indgivelse af ansøgninger fra den 1. til den 7. september 1996; det bør anføres, at forordning (EF) nr. 478/95 om supplerende bestemmelser for anvendelsen af forordning (EØF) nr. 404/93, for så vidt angår ordningen vedrørende toldkontingentet for indførsel af bananer til Fællesskabet og om ændring af forordning (EØF) nr. 1442/93, finder anvendelse;

ifølge den rammeaftale om bananer, der blev indgået med en række producenttredjelande under de multilaterale handelsforhandlinger i Uruguay-rundens regi, må disse lande for indtil 70 % af deres tildelte mængde udstede eksportcertifikater, som skal forelægges for at opnå EF-importlicenser under kategori A og C;

hvis det for fjerde kvartal af 1996 viser sig, at de af erhvervsdrivende i kategori A og C indgivne licensansøgninger ikke udnytter de disponible mængder, der er fastsat i bilaget til denne forordning, bør eventuelle disponible mængder efter den anden periode for indgivelse af licensansøgninger tildeles de erhvervsdrivende i kategori B, der har indgivet ansøgninger inden for den fastsatte frist, idet der med denne fremgangsmåde tages der hensyn til både producentlandene, som kan udnytte deres mængder bedst muligt, og Fællesskabet og dets erhvervsdrivende, som kan opfylde de forbrugsbehov, der blev konstateret i forsyningsopgørelsen; der bør fastsættes supplerende gennemførelsesbestemmelser;

bestemmelserne i denne forordning skal have øjeblikkelig virkning, således at licenserne kan udstedes så hurtigt som muligt;

Forvaltningskomitéen for Bananer har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I henhold til toldkontingentordningen for indførsel af bananer udstedes der for fjerde kvartal af 1996 importlicenser for den mængde, der er anført i licensansøgningen, justeret med nedsættelseskoefficienten 0,4645, 0,4611 og 0,5683, for så vidt angår de ansøgninger, der angiver henholdsvis oprindelserne »Den Dominikanske Republik«, »Costa Rica: Kategori B«, og »Andre«.

Artikel 2

De mængder, for hvilke der endnu kan indgives ansøgninger om importlicens for fjerde kvartal af 1996, er anført i bilaget.

Artikel 3

For de mængder bananer, der er fastsat i bilaget for Costa Rica og Colombia under kategori A og C, og som i givet fald er disponible efter indgivelse af ansøgninger for anden periode, jf. artikel 4, i forordning (EF) nr. 478/95, udstedes der importlicenser til de erhvervsdrivende i kategori B, jf. artikel 18, stk. 1, i forordning (EØF) nr. 404/93, som har indgivet ansøgning om importlicens for bananer fra et af de nævnte oprindelser senest ti arbejdsdage efter offentliggørelsen af nærværende forordning. I licensansøgningerne anføres angivelsen »licensansøgning »kategori B« - forordning (EØF) nr. 1442/93«.

Kommissionen fastlægger straks de mængder, for hvilke der kan udstedes licenser for et af de nævnte oprindelser. Licenserne udstedes straks af myndighederne og har den gyldighedsperiode, der er fastsat i artikel 11, stk. 2, i forordning (EØF) nr. 1442/93.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. september 1996.

På Kommissionens vegne

Franz FISCHLER

Medlem af Kommissionen

(1) EFT nr. L 47 af 25. 2. 1993, s. 1.

(2) EFT nr. L 349 af 31. 12. 1994, s. 105.

(3) EFT nr. L 142 af 12. 6. 1993, s. 6.

(4) EFT nr. L 181 af 20. 7. 1996, s. 13.

(5) EFT nr. L 49 af 4. 3. 1995, s. 13.

(6) EFT nr. L 71 af 31. 3. 1995, s. 84.

(7) EFT nr. L 193 af 3. 8. 1996, s. 18.

BILAG

>TABELPOSITION>